Ek is reeds 10 jaar+ geskei en voel deesdae soms eensaam. Iewers is daar vir my 'n sielsgenoot wat meer waarde aan 'n verhouding sal heg as aan besittings. Ek is casual, hou van kamp en beslis 'n kampvuur, tv kyk, fotografie en sjokolade. Ek drink en rook nie en sal daarvan hou om iemand nou en dan te bederf. Ek hou van rustige musiek (enige iets tussen Country, Boere musiek, Andre Rieu en sommer heelwat ander musiek tussenin). Ek het op 'n plaas grootgeword en verkies die eenvoudiger dinge in die lewe, alhoewel en al 20 jaar in die stad woon. Ek het nie kinders nie, maar sal daarvan hou om nou en dan kinders om my te he. Ek het 'n droe sin vir humor maar kan lag dat die trane loop. Ek hou van kuier en geniet ook nou en dan 'n vertoning of 'n fliek. Dit sal lekker wees om iemand te ontmoet wat my laat glimlag as ek aan hom dink.
Jy is 'n ontspanne persoon en kan jouself sommer vir die lekker daarvan by die huis besig hou. Jy stel belang in 'n rustige verhouding en soek 'n sielsgenoot wat saam met jou besluite kan neem, alhoewel jy leiding kan neem. Jy hou van kamp en hou daarvan om na werk in 'n kortbroek en t-hemp te loop. Jou kinders is lief vir jou en wil graag tyd saam met jou spandeer. Jy geniet soms 'n vinnige bord kos voor die tv en ander aande geniet jy die babbelende stemme van jou kinders om die kombuistafel. Jy het nie te veel baggage nie en jy is gereed om jou duvet in die kas te bere sodat die nuwe liefde in jou lewe haar blommetjies duvet oor jou bed kan gooi. Jy kam nie eerste ding op 'n Saterdagoggend jou hare nie en sal nie omgee as vroulief by jou in die garage sit en gesels nie en jy hou van DIY projekte.